Der er bonus til entreprenørerne, hvis jernbanebroen bliver klar før tiden.

Banedanmark håber at få jernbanebroen over limfjorden i Aalborg klar før ventet, og derfor er der udlovet en bonus til entreprenørerne, hvis broen bliver klar til brug allerede i slutningen af oktober i stedet for i starten af november. Det skriver P4 Nordjylland. - Det er vitalt for os, at den bliver klar så hurtigt som muligt. Derfor har vi lavet bonusordningen, så der er ekstra penge i posen for entreprenøren og folkene for at blive færdige før primo november, som vores officielle udmelding er, siger projektleder Peter Kristensen fra Banedanmark til P4 Nordjylland. Broen har været i stykker siden 28. marts, hvor den finske coaster Ramona påsejlede broen og ødelagde broklappen. I forbindelse med reparation bliver Jerbanebroen også gjort klar til den Kulturbro, Aalborg Kommune vil have hængt op langs broen. Den kan nu umidelbart boltes fast langs siden.